laion/Wikipedia-Exotic huggingface dataset:
ბუჭყინტა

ბუჭყინტა — ნასოფლარი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ზარიძეების თემში. მდებარეობს ქართლის ქედის დასავლეთ კალთაზე, მდინარე შარახევის (ფშავის არაგვის მარცხენა შენაკადი) ზემო აუზში, ზღვის დონიდან 1480 მეტრზე. თიანეთიდან დაშორებულია 30 კილომეტრით. 2014 წლის აღწერის მონაცემებით სოფელში არავინ ცხოვრობს. ქართული საბჭოთა ენციკლოპედია, ტ. 2, თბ., 1977. — გვ. 595. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები. დაარქივებულია ორიგინალიდან — 2013-09-19. ციტირების თარიღი: 2012-07-05.
პარაბოლა

პარაბოლა (ბერძ. παραβολή [parabolē] — „მიახლოება“) — კვეთის წირი, რომელიც მიიღება წრიული კონუსის რომელიმე მხები სიბრტყის პარალელური სიბრტყით გადაკვეთის შედეგად. პარაბოლა შეიძლება განისაზღვროს აგრეთვე, როგორც გეომეტრიული ადგილი სიბრტყის იმ წერტილებისა, რომელთათვისაც მანძილი სიბრტყის მოცემულ F {\displaystyle F} წერტილამდე — პარაბოლის ფოკუსამდე — ტოლია მანძილისა რომელიმე M N {\displaystyle MN} წრფემდე — დირექტრისამდე წრფეს, რომელიც გადის ფოკუსზე დირექტრისის პერპენდიკულარულად და მიმართულია დირექტრისადან ფოკუსისაკენ, ეწოდება პარაბოლის ღერძი, ხოლო ღერძის პარაბოლასთან გადაკვეთის წერტილს — პარაბოლის წვერო. თუ ავირჩევთ კოორდინატთა x o y {\displaystyle xoy} სისტემას, მაშნ პარაბოლის განტოლება შემდეგნაირად გამოისახება: y 2 = 2 p x {\displaystyle y^{2}=2px} , სადაც p {\displaystyle p} არის F N {\displaystyle FN} მონაკვეთის სიგრძე. მას პარაბოლის პარამეტრს უწოდებენ. პარაბოლა მეორე რიგის წირია. y = a x 2 + b x + c {\displaystyle y=ax^{2}+bx+c} სამწევრის გრაფიკი წარმოადგენს პარაბოლას. ანალიზური გეომეტრია კონუსური კვეთა წრეწირი ელიფსი ჰიპერბოლა ქართული საბჭოთა ენციკლოპედია, ტ. 7, თბ., 1984. — გვ. 672.
ბალებისხევი

ბალებისხევი — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ღულელების თემში მდებარეობს ერწოს ქვაბულის სამხრეთ-დასავლეთ კიდეში. ზღვის დონიდან 1080 მეტრზე, თიანეთიდან დაშორებულია 32 კილომეტრით. 2014 წლის აღწერის მონაცემებით სოფელში ცხოვრობს 54 ადამიანი. ქართული საბჭოთა ენციკლოპედია, ტ. 2, თბ., 1977. — გვ. 169. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ბეწენწურები

ბეწენწურები — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ნაქალაქარის თემში. მდებარეობს ერწოს ქვაბულში, ზღვის დონიდან 1060 მეტრზე. თიანეთიდან დაშორებულია 34 კილომეტრით. საისტორიო წერილობით წყაროებში ბეწენწურები XVl საუკუნიდან მოიხსენიება. XVll საუკუნეში კახთა მეფე თეიმურაზ l-მა ყორჩიბაშ თამაზ აშტაკაშვილს სოფელში ადრე ნაწყალობევი ასლამაზიშვილისეული მამული დაუმტკიცა. სოფელი ბეწენწურები გვიანდელ შუა საუკუნეებში ძირითადად სახასო საკუთრებად განიხილებოდა. ამავე პერიოდის სამხრეთ ტერიტორიის დაყოფით ომიანობის დროს სოფლიდან გამოყვანილი ლაშქარი რუსთველი ეპისკოპისის დროშის ქვეშ უნდა მდგარიყო. მოგვიანებით ბეწენწურები თიანეთის მაზრაში შედიოდა. 2014 წლის აღწერის მონაცემებით სოფელში ცხოვრობს 9 ადამიანი. კახაძე კ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 369. ქართული საბჭოთა ენციკლოპედია, ტ. 2, თბ., 1977. — გვ. 348. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ალის-სპრინგსის საბჭო

ალის-სპრინგსი — საბჭო ავსტრალიაში. მიეკუთვნება ალის-სპრინგსის რეგიონს. ადმინისტრაციული ცენტრია ქალაქი ალის-სპრინგსი. 2006 წლის მონაცემებით მისი მოსახლეობა შეადგენს 28,328 ადამიანს, ფართობი 320.00 კმ²-ს. ალის-სპრინგსი 1,498 კილომეტრითაა დაცილებული შტატის ადმინისტრაციულ ცენტრ დარვინის. საბჭოს ესაზღვრება მაკდონელის საგრაფო. საბჭოს მერია დანიელ რიანი. ალის სპრინგსის საბჭო ქალაქ ალის სპრინგსის საბჭოს ისტორია დაარქივებული 2007-10-21 საიტზე Wayback Machine.
არნემ-ლენდი

არნემ-ლენდი — რეგიონი ჩრდილოეთ ტერიტორიაში. არნემ-ლენდი ფართობით სხვა რეგიონებთან ყველაზე პატარაა, მისი ფართობი შეადგენს 9700 კმ²-ს, მოსახლეობა კი 2007 წლის მიხედვით 16 230 კაცია. არნემ-ლენდის ესაზღვრება შტატის ორი რეგიონი: დარვინი და კათრინი. არნემ-ლენდის რეგიონი გაშენებულია კარპენტარიის ყურის, ტიმორის ზღვის და არაფურის ზღვის ნაპირებზე. აქ მდებარეობს იუნესკოს მსოფლიო მემკვიდრეობის ძეგლი კაკადუს ეროვნული პარკი. პარკს 1 980 400 ჰა ტერიტორია უკავია. არნემ-ლენდის რეგიონი
უილანდრის ტბის რეგიონი

უილანდრას ტბის ოლქი – იუნესკოს მსოფლიოს მემკვდირეობის ძეგლი ავსტრალიაში, ახალი სამხრეთ უელსის შტატის სამხრეთ-დასავლეთით. მოიცავს 2,400 კვ. კმ-ს. რეგიონს აქვს მნიშვნელოვანი ბუნებრივი და კულტურული ფასეულობები. რეგიონის მცირე ნაწილი დაცულია მუნგოს ეროვნული პარკის სახით. იუნესკოს მსოფლიო მემკვიდრეობის ძეგლები ავსტრალიაში მსოფლიო მემკვიდრეობის ძეგლების სია აზიასა და ოკეანეთში World heritage listing for Willandra Lakes
ბარკლის პლატო

ბარკლის პლატო (ინგლ. Barkly Tableland) — ჩრდილოეთი ტერიტორიის ხუთ რეგიონს შორის ერთ-ერთი. ფართობით მესამე რეგიონია შტატში და ის შეადგენს 283,648 კმ²-ს. შტატის ტერიტორიის 21%. რეგიონის მოსახლეობა 2007 წლის მიხედვით შეადგენს 6 330 ადამიანს. ესაზღვრება შტატის ორი რეგიონი: ცენტრალური ავსტრალია და კათრინი. ასევე ესაზღვრება კუინზლენდის შტატი. რეგიონის ტერიტორიის ძირითადი ნაწილი პლატოა, მისი საშუალო სიმაღლე შეადგენს 300 მეტრს. მიედინება მდინარე გეორგინა. ბარკლის პლატოს ტერიტორიაზე მდებარეობს ტარაბოლის ტბა. ბარკლის პლატოს ინფორმაცია
ტორე კახა მადრიდი

ტორე კახა მადრიდი (ესპ. Torre Caja Madrid -- კახა მადრიდის კოშკი), ცათამბჯენი მადრიდის, ესპანეთი, ოთხი კოშკის ბიზნეს უბანში. 250 მ სიმაღლითა და 45 სართულით ის უმაღლესი შენობაა ბიზნეს კომპლექსის ოთხ შენობათაგან და უმაღლესი ცათამბჯენია მადრიდში. ლორდი ფოსტერის პროექტით აგებული შენობა თავდაპირველად ცნობილი იყო, როგორც "ტორე რაპსოლი" და Repsol YPF ნავთობისა და გაზის კომპანიის შტაბ-ბინის დანიშნულება უნდა შეესრულებინა. თუმცა მშენებლობის პერიოდში რაპსოლმა შეცვალა საკუთარი მომავალი შტაბ-ბინის მდებარეობა და შენობა 2007 წლის აგვისტოში საფინანსო კომპანია კახა მადრიდს მიყიდა €815 მილიონად. შენობის მშენებლობა განახორციელა ერთობლივმა კომპანიამ "დრაგადოს და ფომენტო დე კონსტრუქციონეს ი კონტრატას".
პროდუცენტები

პროდუცენტები (ლათ. producens, ნათესაობითი ბრუნვა producentis — წარმომქმნელი, შემქმნელი) — ორგანიზმები, რომელთაც აქვთ ფოტო- ან ქემოსინთეზის უნარი და კვებით ჯაჭვში არიან ორგანული ნივთიერებათა წარმომქმნელები, ე. ი. ავტოტროფული ორგანიზმები. ქართული საბჭოთა ენციკლოპედია, ტ. 8, თბ., 1984. — გვ. 197.
გრინვიჩის მერიდიანი

გრინვიჩის მერიდიანი, ნულოვანი მერიდიანი — დედამიწის გრძედის ათვლის ნულოვანი მერიდიანი, რომელიც გადის გრინვიჩზე, იქ, სადაც ძველი გრინვიჩის ობსერვატორია მდებარეობს. გრინვიჩს მერიდიანი ნულოვანი ზოლის შუა მერიდიანია, მისგან იწყებენ გეოგრაფიულ გრძედების ათვლას. გრინვიჩის მერიდიანის ადგილობრივ საშუალო მზისიერ დროს (ე. წ. მსოფლიო დროს) ფართოდ იყენებენ ატსრონომიაში. შემოღებულია 1851 წელს. გრინვიჩის მერიდიანი გადის გაერთიანებული სამეფოს ქალაქ ლონდონზე. იეროს მერიდიანი პარიზის მერიდიანი პულკოვის მერიდიანი ქართული საბჭოთა ენციკლოპედია, ტ. 3, თბ., 1978. — გვ. 273.
მიხაი იშტვანოვიჩი

მიხაი იშტვანოვიჩი (XVII-XVIII ს.ს.) — უნგრელ-რუმინელი სტამბის ოსტატი, ვახტანგ VI-ის სტამბის ერთ-ერთი გამმართავი. მას საქართველოში „უნგროვლახელს“, „სტეფანეს შვილს“ უწოდებდნენ. ის წარმოშობით ტრანსილვანიიდან, „არდიალიდან იყო და ეკუთვნოდა ვლახელი გლეხების იმ მრავალრიცხოვან წრეს, რომელიც ყმად ედგა უნგრელ მებატონეებს. მათ კარზე მყოფი ვლახელ ყმათა სახელები კი გაუნგრულებას განიცდიდა.“ სტამბის მოსაწყობად იშტვანოვიჩი საქართველოში რუმინეთიდან ანთიმოზ ივერიელმა ვახტანგ VI-ის თხოვნით გამოგზავნა. ის საქართველოში 1707 წელს უნდა წამოსულიყო. 1709 წელს გამოცემულ სახარებისა და სხვა წიგნების ანდერძებში ნათქვამია, რომ ვახტანგმა „მიიღო სტამბა ვლახეთით“. თვით ვახტანგი თავის ანდერძში, რომელიც ჩვენამდე მოღწეულ ყველა გამოცემას ახლავს, ამბობს: „მოვიყვანე მესტამბე ვლახეთით და გავაკეთე სტამბა“. მიხაი იშტვანოვიჩი 1709 წლის სახარების ანდერძში ასე ახასიათებს თავის ღვაწლს სტამბის მოწყობის საქმეში: „ხოლო ყოველივე საქმენი, რაოდენნი იხილვებიან-ასონი, ორღანონი და ყოველნი სახმარნი სტამბისა, დაწყებით სრულყოფამდი, მოქმედი და წინამძღოლი მე ვარ, უნდო მონა თქვენი“. გიორგი პაიჭაძე, „ვახტანგ მეექვსე“, თბ., „მეცნიერება“, 1981; ო.გვინჩიძე, „ანთიმ ივერიელი“, თბ., 1973.
გოჯიაანები

გოჯიაანები — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში (ახალსოფლის ადმინისტრაციული ერთეული). მდებარეობს თიანეთის ქვაბულში, მდინარე ივრის მარცხენა ნაპირზე, ზღვის დონიდან 1140 მეტრზე. თიანეთიდან დაშორებულია 4 კილომეტრით. სოფლის ჩრდილოეთით დგას გვიანდელი შუა საუკუნეების ყველაწმინდის დარბაზული ეკლესია. სოფლის ზემოთ, ნასოფლარ იხინჭის ტერიტორიაზე დგას გვიანი შუა საუკუნეების მთავარანგელოზთა დარბაზული ეკლესია. 2014 წლის აღწერის მონაცემებით სოფელში ცხოვრობს 70 ადამიანი. ქართული საბჭოთა ენციკლოპედია, ტ. 3, თბ., 1978. — გვ. 241. ენციკლოპედია „საქართველო“, ტ. 2, თბ., 2012. — გვ. ?. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
გორანა (თიანეთის მუნიციპალიტეტი)

გორანა — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, სიმონიანთხევის თემში. მდებარეობს ერწოს ქვაბულის ჩრდილო-დასავლეთ კიდეზე, მდინარე აძეძის ზემო აუზში, ზღვის დონიდან 1100 მეტრზე. თიანეთიდან დაშორებულია 28 კილომეტრით. სოფლის დასავლეთით დგას გვიანდელი შუა საუკუნეების 4 დარბაზული ეკლესია და ამავე პერიოდის პატარა კოშკი. გორანაზე გადიოდა იმ სავაჭრო გზის ერთ-ერთი განშტოება, რომელიც ქართლს აკავშირებდა კავკასიის ალბანეთსა და სომხეთთან. გორანა, XII საუკუნის მიწურულს საბუთის მიხედვით, საეპისკოპოსო სოფელია, რომელსაც საეპისკოპოსოს სასარგებლოდაც მართებს „შედგომა“ (სტუმრისა თუ მოხელის მიღება და გამასპინძლება) — 10 დრამა და 5 კაბიწი (კოდი) ქრთილი. 1447 წელს გიორგი VIII-მ სვეტიცხოვლის სენიორიას განუახლა მამულები და მათი შეუვალობა, მ.შ. იყო გორანაც. 1579 წელს ალექსანდრე II-მ სვეტიცხოველს მისცა მამულების მფლობელობის განახლების წიგნი, რომელშიც მოხსენიებულია გორანაც. 1722 წელს კახეთის მეფე კონსტანტინე II-მ გორანა, სოფელ თოლენჯთან ერთად ერთგულ ყმას — ალიყულიბეგ გარაყანიძეს უბოძა. XIX საუკუნის I ნახევარში გორანაში ხევსურეთიდან გადმოსულან ძმები ჭინჭარაულები: თოთია, იდუკა და ფარეშა, რომლებმაც საფუძველი დაუდეს გვარებს: თოთიაური, იდუკაშვილი, ფარეშიშვილი. სოფლის ძირითადი ადგილის მკვიდრები არიან „კახები“, არიან მთიდან ჩამოსახლებულებიც, უმეტესად გუდამაყრელები. 2014 წლის აღწერის მონაცემებით სოფელში ცხოვრობს 169 ადამიანი. ჯამბურია ზ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 376. ქართული საბჭოთა ენციკლოპედია, ტ. 3, თბ., 1978. — გვ. 221. ენციკლოპედია „საქართველო“, ტ. 2, თბ., 2012. — გვ. 99. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
პიუს VIII

პიუს VIII (ლათ. Pius Octavus) ერისკაცობაში ფრანჩესკო სავერიო კასტილიონი ('იტალ. Francesco Saverio Castiglioni; დ. 20 ნოემბერი 1761, ჩინგოლი, იტალია – გ. 1 დეკემბერი 1830, რომი) — რომის პაპი 1829-1830 წლებში. ფრანჩესკო კასტილიონი იტალიერი არისტოკრატის ოჯახში დაიბადა. თეოლოგიური განათლება კანონიკური სამართლის განხრით მან ქალაქ ოზიმოს "კოლეჯო კამპანაში" და ქალაქ ბოლონიის "კოლეჯო მონტალტოში" მიიღო. 1785 წლის 17 დეკემბერს იგი რომში მღვდლად აკურთხეს. 1786 წელს იგი პისტოაში გამართულ სინოდის მდივანი იყო. სხვადასხვა ეკლესიებში გენერალვიკარად მსახურის შემდგომ დაინიშნა ჩინგოლის ტაძრის წინამძღვრად. 1800 წლის 10 ოქტომბერს პაპმა პიუს VII-ემ იგი მონტალტოს ეპისკოპოსად დანიშნა. მისი ეპისკოპატი იტალიაში ნაპოლეონის შემოჭრას დაემთხვა. დამპყრობელთა წინააღმდეგ გამოჩენილმა შეურიგებლობამ და სიმამაცემ ფრანჩესკო კასტილიონს დიდი პოპულარობა და სახელი მოუხვეჭა ადგილობრივ მოსახლეობაში. 1808 წლის ივლისში იგი დაპატიმრებულ იქნა მილანში. საფრანგეთის ჯარების მიერ იტალიის დატოვების შემდეგ 1814 წელს კასტილიონი გაათავისუფლეს და 1816 წლამდე ჩინგოლის ეპისკოპოსი იყო. 1816 წლის 8 მარტს ფრანჩესკო კასტილიონი ჩეზენას ეპისკოპოსად დაინიშნა და კარდინალი გახდა. 1822 წელს იგი ფრასკატის ეპისკოპოსი გახდა. პიუს VII-ის სიკვდილის სემდგომ იგი პაპობის ერთ-ერთ გავლენიან კანდიდატად ითვლებოდა, თუმც პირველ კონკლავზე იგი დამარცხდა და პაპი ლეო XII-გახდა. ლეო XII-ის სიკვდილის შემდეგ 1829 წლის 10 თებერვალს ახალი კონკლავი შეიკრიბა. 1829 წლის 31 მარტს კასტილიონი პაპად იქნა არჩეული. 5 აპრილ იგი პიუს VIII-ეს სახელით რომის პაპად აკურთხეს. ამ დროისთვის ახალი პაპის ჯანმრთელობა საკმაოდ იყო შერყეული და 1830 წლის 1 დეკემბერს იგი გარდაიცვალა კიდეც. ქართული საბჭოთა ენციკლოპედია, ტ. 8, თბ., 1984. — გვ. 89-90.
გუდანელები

გუდანელები — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ღულელების ადმინისტრაციულ ერთეულში. მდებარეობს ერწოს ქვაბულში, მდინარე აძეძის (ივრის მარჯვენა შენაკადი) მარჯვენა მხარეს, ზღვის დონიდან 1040 მეტრზე. თიანეთიდან დაშორებულია 29 კილომეტრით. 2014 წლის აღწერის მონაცემებით სოფელში ცხოვრობს 50 ადამიანი. ქართული საბჭოთა ენციკლოპედია, ტ. 3, თბ., 1978. — გვ. 291. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
დევენაანთხევი

დევენაანთხევი — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში (ადმინისტრაციული ერთეული ხევსურთსოფელი). მდებარეობს ერწოს ქვაბულში, თბილისი-თიანეთის საავტომობილო გზაზე, ზღვის დონიდან 1080 მეტრზე. თიანეთიდან დაშორებულია 24 კილომეტრით. სოფელი ზოგიერთ წყაროში დევენაანთკარადაც იხსენიება. მან ეს სახელწოდება აქ მოსახლე გვარის მიხედვით მიიღო (დევნაშვილები მოიხსენიებიან XVIII საუკუნის პირველ მეოთხედში ერწოს მოსახლეობის აღწერაში). მნიშვნელოვან გზაზე მდებარეობამ ადრევე შეუწყო ხელი ამ ტერიტორიაზე ადამიანთა სამოსახლოს გაჩენას, რასაც ჟალეთის მხარის დაწინაურებასთან ერთად უნდა ჩაჰყროდა საფუძველი. ადრეულ ქრისტიანულ პერიოდში ერწოს ქვაბულის რიგ დასახლებულ პუნქტებთან ერთად ეს სოფელიც ქრისტიანული რელიგიისა და კულტურის საყრდენად იქცა როგორც საქართველოს მთიანეთში, ისე კახეთის სიღრმეში შესაღწევად. ამაზე მიგვანიშნებს სოფელში შემორჩენილი ძველი ეკლესია-სალოცავები. დევენაანთხევის მარცხენა ფერდობზე მდებარეობს ძველი ეკლესია. მისი საკურთხეველი სწორკუთხაა, შემორჩენილია რიყის ქვით და დუღაბით ნაგები აღმოსავლეთ და ჩრდილოეთ კედლები. აღმოსავლეთ კედელში დატანებულია სარკმელი, ხოლო სამხრეთ და ჩრდილოეთ კედლის კუთხეებში თითო ნიშია. XI–XVI საუკუნეებში დევენაანთხევის ადგილმამული, ერწოს დიდ ნაწილთან ერთად სვეტიცხოვლის საკუთრებად განიხილებოდა, ხოლო XVII საუკუნიდან იგი უფრო კახეთის მეფეთა სახასო საკუთრებად გადაიქცა და მას მეფის მოხელეები მართავდნენ. ამავე დროიდან უნდა ხდებოდეს სოფლის მოსახლეობის შევსება ქართველი მთიელებით, თუმცა ეს პროცესი XVIII–XIX საუკუნეებშიც გრძელდებოდა. XVIII საუკუნიდან სახასო საკუთრებასთან ერთად ჩნდება სათავადო საკუთრებაც. იმდროინდელი სამხედრო-ტერიტორიული დაყოფით, სოფელი რუსთაველი ეპისკოპოსის სადროშოში შედიოდა, როგორც „სხვა ერწონი სრულად კომლნი და სახლისა შემძლე მეომარნი“. XIX საუკუნიდან დევენაანთხევში აქტიურად სახლდებოდნენ ხევსურები. სოფელში მისდევდნენ მესაქონლეობასა და მემინდვრეობას. საბჭოთა პერიოდში სოფელი ერწოს მეხორცეობა-მერძევეობის მეურნეობაში იყო გაერთიანებული. ამჟამად მცირე, ინდივიდუალური მეურნეობებია. 2014 წლის აღწერის მონაცემებით სოფელში ცხოვრობს 132 ადამიანი. ქართული საბჭოთა ენციკლოპედია, ტ. 3, თბ., 1978. — გვ. 435. კახაძე კ., ენციკლოპედია „საქართველო“, ტ. 2, თბ., 2012. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები. დაარქივებულია ორიგინალიდან — 2013-09-19. ციტირების თარიღი: 2012-07-05.
დორეულები

დორეულები — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ნაქალაქარის თემში. მდებარეობს ერწოს ქვაბულის სამხრეთ-აღმოსავლეთ ნაწილში, მდინარე აძეძის (ივრის მარჯვენა შენაკადი) ნაპირზე, ზღვის დონიდან 940 მეტრზე. თიანეთიდან დაშორებულია 27 კილომეტრით. ძველ საბუთებში წიაბეთად, ხოლო შემდეგ ჭუჭულიანთკარადაც იხსენიება. დორეულები სოფელს დაერქვა ქსნის ხეობიდან მოსახლეობის მიგრაციის შემდეგ, XIX საუკუნის დასაწყისში. სოფელი წიაბეთი ჯერ კახეთის სამთავროში შედიოდა, შემდეგ, XI-XII საუკუნეებში, სვეტიცხოვლის მონასტრის კუთვნილება იყო, რაც კახეთის სამეფოს წარმოქმნის შემდეგაც არ უნდა შეცვლილიყო. XVII საუკუნის დასაწყისში, ერწოზე შაჰ-აბასის შემოსევის დროს, სოფლის მოსახლეობის ნაწილი გაწყდა, ხოლო ნაწილი აიყარა და გადასახლდა. XVII საუკუნის მიწურულსა და XVIII საუკუნის დასაწყისისათვის სოფელ წიაბეთის მნიშვნელოვან ნაწილზე თავის გავლენას ავრცელებდნენ ჩოლოყაშვილები, რომლებსაც აქ ყმა-მამული უყიდიათ. გვიანდელი შუა საუკუნეების სამხედრო-ადმინისტრაციული დაყოფით, წიაბეთი შედიოდა კახეთის სამეფოს რუსთველი ეპისკოპოსის სადროშოში, რუსეთთან შეერთების შემდეგ კი — თიანეთის მაზრაში. სოფლის ჩრდილო-აღმოსავლეთით დგას გვიანდელი შუა საუკუნეების დარბაზული ეკლესია ვანათის ხატი. იგი ძლიერ დაზიანებულია. დორეულების ჩრდილო-დასავლეთით, ადგილ გრძელნაკვეთზე, გათხრილია I-IV საუკუნეების ნამოსახლარი, ხოლო ჩრდილო-აღმოსავლეთით, 1,5 კილომეტრზე მდებარეობს შუა საუკუნეების ნასოფლარი. 2014 წლის აღწერის მონაცემებით სოფელში ცხოვრობს 69 ადამიანი. კახაძე კ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 378. ქართული საბჭოთა ენციკლოპედია, ტ. 3, თბ., 1978. — გვ. 625. კახაძე კ., ენციკლოპედია „საქართველო“, ტ. 2, თბ., 2012. — გვ. ?. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
კათრინის რეგიონი

კათრინის რეგიონი (ინგლ. Katherine Region) — ავსტრალიის ჩრდილოეთი ტერიტორიის ხუთ რეგიონს შორის ერთ-ერთი. ფართობით მეორე რეგიონია შტატში და მოიცავს 336 674 კმ²-ს. მოსახლეობა 2007 წლის მიხედვით შეადგენს 18 646 ადამიანს. კათრინის რეგიონს ესაზღვრება შტატის ყველა რეგიონი: ცენტრალური ავსტრალია, არნემ-ლენდი, ბარკლის პლატო და დარვინის რეგიონი. ასევე ესაზღვრება კუინზლენდისა და დასავლეთ ავსტრალიის შტატები. კათრინის რეგიონი მდებარეობს კარპენტარიის ყურის და არაფურის ზღვის ნაპირებზე. ტერიტორიის ძირითადი ნაწილი მოქცეულია უდაბნოების ტერიტორიაზე. კატერინეს რეგიონის ინფორმაცია დაარქივებული 2009-10-26 საიტზე Wayback Machine.
ტენანტ-კრიკი

ტენანტ-კრიკი (ინგლ. Tennant Creek) — ქალაქი ავსტრალიაში, მდებარეობს ჩრდილოეთ ავსტრალიაში. ტენანტ-კრიკი არის ჩრდილოეთი ტერიტორიის დასახლებული პუნქტი. 2011 წლის აღწერის მონაცემებით ქალაქის მოსახლეობა შეადგენს 3062 ადამიანს. ტენანტ-კრიკი შტატის ადმინისტრაციულ ცენტრ დარვინიდან დაშორებულია 989 კილომეტრით, ქალაქ ალის-სპრინგსიდან 508 კილომეტრით. გაშენებულია დიდი ქვიშიანი უდაბნოს ტერიტორიაზე. ქალაქში ყველაზე ცხელი თვეები აღრიცხულია იანვარსა და თებერვალში, ხოლო ყველაზე ცივი თვეები ივლისსა და აგვისტოში. ნალექების ყოველწლიური რაოდენობა საკმაოდ დაბალია და უტოლდება 448.9 მმ-ს. ვიკისაწყობში არის გვერდი თემაზე: ტენანტ-კრიკი Official Government web site დაარქივებული 2007-04-06 საიტზე Wayback Machine. Official Tourism web site for Tennant Creek and surrounds დაარქივებული 2007-04-28 საიტზე Wayback Machine. Nyinkka Nyunyu Cultural Centre Local Government Association of the Northern Territory დაარქივებული 2007-04-20 საიტზე Wayback Machine. Aboriginal Child Language Acquisition Project Barkly Tourism დაარქივებული 2009-10-30 საიტზე Wayback Machine. ↑ მოსახლეობის აღწერა (2011 წელი)[მკვდარი ბმული]
გონდვანის ტენიანი ტყეები

ავსტრალიის აღმოსავლეთ სანაპიროს ტენიანი ტყე, ოფიციალურად ავსტრალიის გონდვანას ტენიანი ტყეები — ყველაზე სუბტროპიკული ტენიანი ტყე მსოფლიოში. იგი მოიცავს 3.665 კვ. კმ-ს. ყოველწლიურად ტყეს სტუმრობს დაახლ. 2 მილიონი სტუმარი. 1986 წელს ტყეები შევიდა იუნესკოს მსოფლიო მემკვიდრეობის სიაში. იუნესკოს მსოფლიო მემკვიდრეობის ძეგლები ავსტრალიაში მსოფლიო მემკვიდრეობის ძეგლების სია აზიასა და ოკეანეთში World heritage listing for Gondwana Rainforests of Australia Introduction to Gondwana Rainforests of Australia
კლემენს ვენცელ ლოთარ მეტერნიხი

კლემენს ვენცელ ლოთარ მეტერნიხი (გერმ. Klemens Wenzel Lothar von Metternich; დ. 15 მაისი, 1773 — გ. 11 ივნისი, 1859) — ავსტრიელი სახელმწიფო მოღვაწე და დიპლომატი, თავადი. 1806–09 წლებში ელჩად იმყოფებოდა პარიზში. 1809–1821 წლებში ავსტრიის საგარეო საქმეთა მინისტრი და ფაქტობრივად მთავრობის მეთაური იყო. მეტერნიხი მიისწრაფოდა დაებრუნებინა ნაპოლეონის მიერ ავსტრიისათვის წართმეული მიწები. ნაპოლეონის დამარცხების შემდეგ ცდილობდა ინგლის–რუსეთის წინააღმდეგობები ავსტრიის სასარგებლოდ გამოეყენებინა და ხელი შეეშალა ევროპაში რუსეთის შემდგომი ექსპანსიისათვის. დიდი როლი შეასრულა ვენის კონგრესზე. იყო „საღვთო კავშირის“ ერთ-ერთი მთავარი ორგანიზატორი. 1821 წელს ავსტრიის კანცლერი გახდა. 1848 წლის რევოლუციამ დაამხო მეტერნიხის ხელისუფლება, რის შემდეგაც იგი საზღვარგარეთ გაიქცა. 1851 წელს ავსტრიის რევოლუციის შემდეგ ავსტრიაში დაბრუნდა, მაგრამ ქვეყნის პოლიტიკურ ცხოვრებაში აქტიური მონაწილეობა აღარ მიუღია. ვიკისაწყობში არის გვერდი თემაზე: კლემენს ვენცელ ლოთარ მეტერნიხი კ. ანთაძე, ახალი ისტორია, მე-8 კლასის სახელმძღვანელო, თბ., „კონა“, 2001.
The Rasmus

The Rasmus — ფინური როკ-ჯგუფი. ჩამოყალიბდა 1994 წელს ქალაქ ჰელსინკიში, ამ დროს ჯგუფის წევრები ჯერ კიდევ სკოლის მოსწავლეები იყვნენ. ჯგუფი ჩამოაყალიბეს: ლაური ილონენმა (ვოკალი), ერო ჰეინონენმა (ბასი), პაული პანტასალმმა (გიტარა), იანე ჰეისკანენმა (დასარტყმელი საკრავები). 1998 წელს ჯგუფი დატოვა იანე ჰეისკანენმა, ჯგუფს მალევე შეუერთდა აკი ჰაკალა. 1996 წელს The Rasmus-მა გამოუშვა თავისი პირველი ალბომი Peep, რომელსაც დიდი პოპულარობა არ მოჰყოლია. ამის შემდეგ ჯგუფმა კიდევ ორი ალბომი გამოუშვა, რომლებიც ასევე არ იყო პოპულარული. 2001 წელს The Rasmus-მა გამოუშვა ახალი ალბომი Into, რომელიც საკმაოდ პოპულარული გამოდგა. 2003 წელს მან გამოუშვა ალბომი Dead Letters, რომელიც ყველა დანარჩენ ალბომზე პოპულარული გამოდგა, The Rasmus ახალგაზრდებში ერთ-ერთი ყველაზე პოპულარული ჯგუფი გახდა. ამ დროისათვის მას უკვე გამოშვებული ჰქონდა 21 სინგლი, რომლებიც ჩარტებში პირველ ადგილს ინარჩუნებდნენ — „Liquid“, „F-F-F-Falling“, „In the Shadows“, „First Day of My Life“, „Funeral Song“ , „No Fear“, „Sail Away“, „Livin' in a World Without You“, და „Justify“. 2003 წელს ჯგუფმა MTV-ს დაჯილდოებაზე საუკეთესო სკანდინავიური ჯგუფის ტიტული მიიღო. 2005 წელს კი საუკეთესო ფინური ჯგუფის. მთავარი სტატია: The Rasmus-ის დისკოგრაფია. სტუდიური ალბომები Peep (1996) Playboys (1997) Hell of a Tester (1998) Into (2001) Dead Letters (2003) Hide from the Sun (2005) Black Roses (2008) The Rasmus (2012) Dark Matters (2017) ვიკისაწყობში არის გვერდი თემაზე: The Rasmus ოფიციალური საიტი ↑ Jeffries, David. The Rasmus. Allmusic. ციტირების თარიღი: 7 August 2015. ↑ Live Review: The Rasmus – O2 Academy, Islington – 21/05/12. Hit the Floor (22 May 2012). დაარქივებულია ორიგინალიდან — 15 აგვისტო 2019. ციტირების თარიღი: 7 August 2015. ↑ Deming, Mark. The Rasmus - Best of the Rasmus: 2001-2009. Allmusic. ციტირების თარიღი: 7 August 2015. ↑ Simpson, Dave. (6 April 2004) The Rasmus. The Guardian. ციტირების თარიღი: 7 August 2015. ↑ Champ, Hamish (June 2003). „European Review“. Billboard. 115 (26): 20.
ვერხველი

ვერხველი — სოფელი აღმოსავლეთ საქართველოში (მცხეთა-მთიანეთის მხარე), თიანეთის მუნიციპალიტეტში (ზარიძეების ადმინისტრაციული ერთეული). მდებარეობს ქართლის ქედის აღმოსავლეთ კალთაზე, მდ. ვერხველის (ქუსნოს ზემო დინება; ივრის აუზი) ნაპირას, ზღვის დონიდან 1400 მეტრზე, თიანეთიდან დაშორებულია 10 კილომეტრით. სოფლის ძველი სახელწოდებებია ბერდოხევი, ბარტახევი. ამ მიდამოებში ვახუშტის დასახელებული აქვს სოფელი ცხვინჯეთი, რომელიც 1772 წელს მოუნახულებია გერმანელ მეცნიერსა და მოგზაურს იოჰან ანტონ გიულდენშტედტს. სოფლის მიდამოებში შემორჩენილია გვიანდელი შუა საუკუნეების გალავნისა და სხვა ნაგებობების, თავდაცვითი კოშკების და გაგას ციხის ნანგრევები. 2014 წლის აღწერის მონაცემებით სოფელში ცხოვრობს 19 ადამიანი. ჭყონია თ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 380. ქართული საბჭოთა ენციკლოპედია, ტ. 4, თბ., 1979. — გვ. 380. ენციკლოპედია „საქართველო“, ტ. 3, თბ., 2014. — გვ. 257. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები. დაარქივებულია ორიგინალიდან — 2013-09-19. ციტირების თარიღი: 2012-07-05.